Balsfjord historielag
Balsfjord historielag
Etiketter
Lokal litteratur
Nyheter fra historielaget
Årbok Malangen og Balsfjord
Årboka tidligere årganger
lørdag 23. januar 2016
Visning av historiske bilder
I november 2015 arrangerte Balsfjord historielag en bildevisningskveld i samarbeid med Midt-Troms museum.
Bildene ble valgt ut fra museets rikholdige bildearkiv, totalt ble det vist 100 bilder fra hele kommunen.
Bildene viste alt fra båter og gårder til folk og fe, gårdsarbeid, bilkjøring, landskap og aktiviteter.
Bildekvelden samlet rundt 60 tilhørere, noe vi sa oss veldig fornøyd med.
Og selv om teknikken innimellom sviktet, var vi enige om at dette er noe vi må arrangere flere ganger.
Foto: Leif A. Stensland, Nye Troms.
Lagt inn av Lill-Karin Elvestad kl. 05:03 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Aktiviteter, Nyheter fra historielaget
fredag 27. november 2015
Årbok 2015
Da er årboka 2015 å få tak i! Redaksjonen gleder seg over mye godt stoff, og kan friste med følgende innhold i år:
Boka er å få tak i på de fleste lokale matbutikker i Balsfjord, samt Libris og Nordli, Tromsø.
I tillegg kan den bestilles direkte fra redaktøren på mail:
nylandlk@online.no
Lagt inn av Lill-Karin Elvestad kl. 04:11 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Årbok Malangen og Balsfjord
torsdag 22. oktober 2015
Årboka 2015 er i trykken
Nå kan vi melde at årboka for 2015 er i trykken, og forventes i salg i god tid før jul. Vi vil komme tilbake med mer informasjon når den er klar. I mellomtiden kan vi vise dere forsiden til årets bok:
Lagt inn av Lill-Karin Elvestad kl. 05:20 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Nyheter fra historielaget, Årbok Malangen og Balsfjord
onsdag 29. juli 2015
Bli med på tur og møt Henrik Larsen Skjærret
Balsfjord historielag jobber for å bli mer synlig, derfor har vi det siste året vært med på ulike arrangementer. Som tidligere skrevet hadde vi stand på Landbruksmessa, sammen med Midt-Troms museum. Her stilte vi ut gamle jordbruksredskaper og bruksgjenstander, blant annet hespetre, kardebenk, sager og kniver, sjøllaget trillbårhjul m.m. Vi hadde også årbøker og krigsminnehefter til salgs, og det var godt med folk innom standen i løpet av helga.
Standen på landbruksmessa siste helga i juni.

Bruksgjenstander som var vanlige før, og som mange av de besøkende kjente igjen.

Sommermartnaden deltok vi også på, med stand og salg av årbøker. Mange var innom og sikret seg tidligere årganger, og ikke minst krigsminneheftet. Leder Lill-Karin Nyland holdte et foredrag om doktorfruen, Ågot Gjems Selmer, som del av martnad-programmet.

Søndag 2. juni er historielaget igjen med på et arrangement, da som medarrangør av tur til Juksavatn, Strupen (Balsfjord). Turen har blitt en tradisjon. I år vet vi ikke sikkert om vi får guide med oss, men det er uansett et flott turområde rundt vannet. Fra klokka 1300 er det salg av kaffe og vafler, og kl. 1400 starter skuespillet "Nøkkelen", denne gang om 1814-utsending Henrik Larsen Skjærret. Det er første gang dette fremføres i Balsfjord, men sannelig på tide. For det var jo nettopp fra Balsfjord Henrik Larsen kom, og i fjor høst ble fjøset etter ham fredet av riksantikvaren.
Vi håper mange har lyst til å bli med oss til Juksavatnet søndag.
Velkommen!

Lagt inn av Lill-Karin Elvestad kl. 03:10 1 kommentar:
Send dette via e-postBlogg dette!Del på TwitterDel på FacebookDel på Pinterest
Etiketter: Aktiviteter, Nyheter fra historielaget
fredag 26. juni 2015
Historielaget på Landbruksmessa
Som del av det å bli mer synlig i Balsfjord, skal historielaget delta på årets landbruksmesse både lørdag 27. og søndag 28. juni. Messa er på Storsteinnes, og byr på et bredt spekter av aktiviteter og utstillere. Mer om messa her: www.landbruknord.no
Vi håper dere tar turen innom standen vår, vi står i utetelt sammen med Midt-Troms museum. Kanskje vil du slå av en prat om lokalhistorie, kjøpe årbøker for en rimelig penge, eller høre hva laget driver med? Velkommen er du uansett!
Lagt inn av Lill-Karin Elvestad kl. 00:40 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Aktiviteter
onsdag 10. juni 2015
Kronprinsbesøk i Balsfjord
Fredag 5. og lørdag 6. juni 2015 hadde Balsfjord besøk av kronprins Haakon. Anledningen var at det i år er 75 år siden kronprinsens oldefar, daværende kong Haakon, sammen med daværende kronprins Olav, oppholdt seg i Balsfjord. Norge var okkupert av tyskerne fra 9. april 1940, og konge og regjering ble drevet på flukt.
Turen gikk nordover, og lenge var Nord-Norge fortsatt fritt.
Kronprinsen fikk blant annet en kniv i gave fra Balsfjord kommune, her ved ordfører Ole-Johan Rødvei. Kniven er laget av balsfjordkunstner Håvard Larsen. Foto: Jens-Olav Løvlid.
Kongen og kronprinsen oppholdte seg på Trangen, ei tømmerhytte ved Langvatnet i Balsfjord, i en måneds tid. Det var strengt hemmelighold om de kongeliges tilstedeværelse i vår kommune, men kongen ble observert et par ganger. Blant annet fortalte Balsfjord historielags medlem, Harald Gåre, at hans far en dag kom nokså oppskjørtet hjem. Han mente da å ha sett selveste kongen gå inn på meieriet!
Og det viste seg altså å være riktig. Det ble holdt to statsråd i hytta på Trangen, og et i meieriet.
I løpet av kronprins Haakons besøk i Balsfjord, var han blant annet gjest på nettopp Trangen. Midt-Troms museum eier i dag bilen som ble brukt til å skysse regjeringsmedlemmer og andre med, og denne fikk kronprinsen se. Han fikk også omvisning på Trangen av dagens eiere.
Lørdag besøkte han kommunesenteret, hvor Harald Gåre fortalte historien om kongens opphold i Balsfjord i mai- og junidagene 1940. Det var også kulturelle innslag, samt at forsvarsminister Ine Eriksen Søreide fortalte om Balsfjords viktige rolle i krisedagene etter okkupasjonen.
Kronprins Haakon, varaordfører Oddvar Skogli, forsvarsminister Ine Eriksen Søreide. Foto: Ann-Elin Steen.
Alt i alt var markeringen en historisk hendelse som nok vil bli husket lenge. Som en avslutning på sitt besøk, tok kronprinsen turen innom Malangstun og snakket med 100-årige Therese Jakobsen. Hun fortalte blant annet om hvordan det var å vokse opp i Malangen.
Besøket ble dokumentert i aviser, på radio og tv. Noen av sakene finner du her:
På samme trapp 75 år etter (Nordlys)
Intervju med Harald Gåre (NRK)
Her gjemte de seg (NRK)
Lagt inn av Lill-Karin Elvestad kl. 12:52 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Nyheter fra historielaget
mandag 18. mai 2015
Medlemsmøte - velkommen til nye og "gamle"!
Som en start på Balsfjord historielags videre ferd med nytt styre, ønsker vi velkommen til medlemsmøte
tirsdag 19. mai
klokka 1800
i vårt klubbhus Mynten, på Storsteinnes nedre.
Vi håper så mange som mulig av medlemmene har mulighet til å stille.
Vi ønsker blant annet innspill på historielagets fremtidige aktiviteter, og vi vil orientere om saksgangen rundt båten M/K "Terje".
Vi vil også hedre styrets avgåtte medlemmer.
Vel møtt!!
Vennlig hilsen
Lill-Karin Nyland
leder
Lagt inn av Lill-Karin Elvestad kl. 01:53 Ingen kommentarer:
Send dette via e-postBlogg dette!Del på TwitterDel på FacebookDel på Pinterest
Etiketter: Aktiviteter, Nyheter fra historielaget
Nyere innlegg Eldre innlegg Start
Abonner på: Innlegg (Atom)
Om historielaget
Aktiviteter
Om historielaget
Årbok 2015
Mail til lill.elv@online.no for å bestille
Bloggarkiv
▼  2016 (4)
▼  november (1)
Årboka for 2016 er ferdig!
►  august (1)
►  april (1)
►  januar (1)
►  2015 (48)
►  november (1)
►  oktober (1)
►  juli (1)
►  juni (2)
►  mai (2)
►  april (1)
►  mars (2)
►  februar (1)
►  januar (37)
►  2014 (6)
►  november (6)
Etiketter
Lokal litteratur
Årbok Malangen og Balsfjord
Om meg
Lill-Karin Elvestad
Vis hele profilen min
Vannmerke-tema. Drevet av Blogger.